Færri eru uppteknir af því að kynna sér hvað er rétt eða rangt . Hvers vegna ætli það sé ? Það má því teljast einhvers konar kraftaverk að heildarendurskoðun laganna lauk á þessu ári . Auglýsing Eðli málsins samkvæmt er hjólreiðafólk oftast einsamalt á ferð . Þessu verður að breyta . Af hverju er í lagi að senda ár eftir ár nýja kynslóð af ökumönnum út á vegina án þess að þeir fái haldbæra kennslu í því að umgangast þann ört vaxandi hóp vegfarenda sem hjólreiðafólk er ? Þessu þarf að breyta . Einföldustu stöðvunar - og stefnumerki eru ekki nefnd í því kennsluefni sem í dag er í fullu gildi . Það alversta við þessa staðreynd er að það er ekki einu sinni hægt að kenna því um að efnið sé orðið gamalt og úrelt . Sú útgáfa kennslubókar sem er notuð er við kennslu til almennra ökuréttinda er einungis 3ja ára gömul og útgefin af Ökukennarafélagi Íslands , með samþykkt Samgöngustofu . Auglýsing En það er ekki nóg að bæta umferðarlögin og kennsluna ef þeim er svo ekki framfylgt . Þegar hjólreiðafólk þarf að tilkynna einhver atvik til lögreglu , t.d. vísvitandi vítaverðan framúrakstur klórar löggæslan sér í kollinum og veit ekkert hvað á til bragðs að taka . Víða erlendis hefur hjólreiðafólk þann sið að nota upptökutæki til að skjalfesta þau atvik sem verða í umferðinni . Myndavélar festar á stýri reiðhjólsins taka þá upp allt það sem gerist fyrir framan hjólið . Hvenær sem hópar myndast , hvort sem samnefnarinn er bakstur , akstur , hjólreiðar eða eitthvað annað , munu alltaf verða til einstaklingar innan hvers hóps sem skera sig úr . Að einhver aki bifreið á móti rauðu ljósi þýðir ekki að hægt sé að gagnrýna hvaða bílstjóra sem er fyrir það . Að einhver leggi bíl sínum á röngum stað þýðir ekki að við getum leyft okkur að garga framan í hvern sem er : “ ÞIÐ BÍLSTJÓRAR KUNNIÐ EKKI AÐ KEYRA ! ” . Hvaða hjólreiðamaður sem er á það á hættu að lenda í nauðvörn við hættulegan framúrakstur , oft af því bílstjórinn telur sig eiga harma að hefna . Hvaða hjólreiðamaður sem er þarf að vera viðbúin því að ökumaður aki allt of nálægt eða sýni ekki tilhlýðilega tillitssemi , einfaldlega af því ökumaðurinn varð einhvern tíma fyrir barðinu á kjána á reiðhjóli . Við á Kjarnanum göngum bjartsýn og einbeitt inn í nýtt ár og þökkum lesendum fyrir það traust sem þeir sýna með því að styrkja Kjarnann . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .